Dow Jones Industrial Average -indeksi

Dow Jones Industrial Average -indeksi (DJIA, ) on osakeindeksi, joka mittaa 30 suuren Yhdysvaltain pörsseissä listatuiden yritysten osakekursseja. Sen perusti Charles Dow, The Wall Street Journalin perustaja. Indeksi on vanhin edelleen julkaistava yhdysvaltalainen osakeindeksi. Dow perusti indeksin helpottamaan Yhdysvaltojen osakemarkkinoiden teollisuusosakkeiden kurssikehityksen seuraamista. Dow Jones Industrial Average -indeksistä käytetään Suomessa monesti lyhyempää muotoa ”Dow Jones -indeksi”, joka on sikäli epätarkka, että indeksin laskeva Dow Jones & Company yritys laskee useita muitakin indeksejä, esimerkiksi laajempaa Dow Jones Composite Average -indeksiä ja kestävän kehityksen vaatimuksia sisältäviä Dow Jones Sustainability -indeksejä.

Lentokonevalmistaja Boeing on osakeindeksin suurin yksittäinen osake ja muodostaa siitä 10,9 prosenttia.

Yhtiöiden valinta 
Dow Jones -indeksin yhtiöt valitsee viisihenkinen komitea, jonka jäsenistä kaksi on The Wall Street Journal lehden toimittajia. Indeksiin valitsemiseksi ei ole tarkkoja kriteerejä, mutta valittavalla yhtiöllä on oltava "erinomainen maine, näytöt jatkuavsta kasvusta sekä monien sijoittajien kiinnostus". Lisäksi toimialojen välinen tasapaino pyritään indeksissä pitämään "asianmukaisena".

Dow Jonesin valintaprosessi eroaa merkittävästi muista laajasti seuratuista osakeindekseistä, sillä yleensä indekseihin valitaan yhtiöitä pääosin joko niiden markkina-arvon tai osakevaihdon määrän perusteella.

Alkuperäinen indeksi 
Indeksi julkaistiin ensimmäisen kerran 26. toukokuuta 1896, jolloin indeksin arvo oli 40,94. Tuolloin indeksiin kuului kaksitoista keskeistä yhdysvaltalaista teollisuusyritystä. Ne olivat:  
 American Cotton Oil Company, nykyisin osa Unileveriä 
 American Sugar Company, nykyisin Amstar Holdings 
 American Tobacco Company, hajosi osiin vuonna 1911
 Chicago Gas Company, nykyisin Peoples Energy Corporation 
 Distilling & Cattle Feeding Company, nykyisin Millennium Chemicals
 General Electric, yrityksistä ainoa omalla nimellään 2000-luvulle jatkanut ja DJIA-indeksissä pysynyt yritys
 Laclede Gas Light Company, toimii nimellä The Laclede Group 
 National Lead Company, nykyisin NL Industries 
 North American Company, hajosi 1940-luvulla
 Tennessee Coal, Iron and Railroad Company, U.S. Steel osti vuonna 1907
 U.S. Leather Company, hajosi vuonna 1952
 U.S. Rubber Company, muutti nimensä Uniroyaliksi vuonna 1967 ja jonka Michelin osti vuonna 1990

Nykyinen indeksi 
 
Nykyään indeksi koostuu 30 suurimmasta ja laajimmin omistetuista yhdysvaltalaisesta osakkeesta. General Electric on ainoa nykyindeksiin kuuluva yritys, joka oli mukana myös alkuperäisessä indeksissä. Nykyään indeksi ei erityisesti keskity teollisuusosakkeisiin, vaan suuri osa indeksin yrityksistä ei liity raskaaseen teollisuuteen.

Nykyään indeksi lasketaan painotettuna keskiarvona indeksiin kuuluvien yrityksien osakkeiden hinnoista.

Vuonna 2005 DJIA-indeksi muodostui seuraavista yrityksistä:

 3M Co. (monialayritys)
 ALCOA Inc. (alumiini)
 Altria Group, Inc. (savukkeet)
 American International Group, Inc. (vakuutus)
 American Express Co. (luottokortit)
 AT&T (telekommunikaatio)
 Boeing Co. (ilmailu, sotilasteollisuus)
 Caterpillar, Inc. (maatalous- ja rakennusmaansiirtokoneet)
 Citigroup, Inc. (pankki)
 Coca-Cola Co. (virvoitusjuomat)
 E.I. du Pont de Nemours & Co. (kemikaalit)
 Exxon Mobil Corp. (öljy ja kaasu)
 General Electric Co. (monialayritys)
 General Motors Corp. (autoteollisuus)
 Hewlett-Packard Co. (tietokoneet)
 Home Depot, Inc. (rautakauppa)
 Honeywell International, Inc. (monialayritys)
 Intel Corp. (puolijohteet)
 International Business Machines Corp. (tietokoneet)
 JPMorgan Chase and Co. (pankki)
 Johnson & Johnson Inc. (lääketeollisuus)
 McDonald’s Corp. (pikaruoka)
 Merck & Co., Inc. (lääketeollisuus)
 Microsoft Corp. (tietokoneohjelmat)
 Pfizer, Inc. (lääketeollisuus)
 Procter & Gamble Co. (kotitaloustuotteet)
 United Technologies Corp. (monialayritys)
 Verizon Communications (telekommunikaatio)
 Wal-Mart Stores, Inc. (vähittäiskauppa)
 Walt Disney Co. (viihde)

Indeksin yrityksistä Intel ja Microsoft noteerataan NASDAQ:ssa, muut New Yorkin pörssissä.

Kritiikki 
Dow Jones -indeksin valintakriteerit ja laskentatapa poikkeavat useimmista nykyaikaisista osakeindekseistä, minkä takia indeksiä on kritisoitu vanhanaikaiseksi ja valintakriteereiltään kyseenalaiseksi. Moderneista osakeindekseistä poiketen esimerkiksi osakesplitit vaikuttavat Dow Jones -indeksin koostumukseen, minkä vuoksi yhtiöt saattavat tehdä osakesplittejä vain päästäkseen mukaan indeksiin.

Lähteet

Aiheesta muualla 

 Dow Jones Industrial Average -indeksi Google Financessa